《蝶恋花 秋怀》
明代·叶纨纨

尽日重帘垂不卷。庭院萧条，已是秋光半。一片闲愁难自遣。

空是镜里容华换。

寂寞香残屏半掩。脉脉无端，往事思量遍。正是消魂肠欲断。

数声新雁南楼晚。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。